cyanic-selkie/wikianc huggingface dataset:
கோ ஆதன் செல்லிரும்பொறை
பகுப்பு:சங்ககாலச் சேரர்
சப்பானியத் தோட்டம்
சப்பானியத் தோட்டங்கள் சீனத் தோட்டங்களின் செல்வாக்கின் கீழேயே உருவாகி வளர்ந்தன. ஆனாலும், சப்பானியத் தோட்ட வடிவமைப்பாளர்கள் படிப்படியாக, சப்பானியக் கட்டிடப்பொருட்களினதும் பண்பாட்டினதும் அடிப்படையில் தமது சொந்த அழகியலை உருவாக்கத் தொடங்கினர். ஏடோ காலத்தில் சப்பானியத் தோட்டங்கள் தமது சொந்தத் தனித்துவம் வாய்ந்த தோற்றத்தைக் கொண்டிருந்தன. 19ம் நூற்றாண்டின் இறுதியில் இருந்து, சப்பானியத் தோட்டங்கள் மேனாட்டுப் பின்னனணிகளுக்கு ஏற்ப தகவமையத் தொடங்கின.
தோற்றம்
அசுக்கா காலத்தில் சப்பானிய வணிகர்கள், சீனாவில் உருவாக்கப்படும் தோட்டங்களைக் கண்டு அவற்றின்பால் ஈர்க்கப்பட்டபோது இவ்வகைத் தனித்துவம் வாய்ந்த தோட்டங்களுக்கான எண்ணக்கரு உருவாகியது. சின்னப் பண்பாட்டின் பல்வேறு அம்சங்கள் வணிகர்களூடாக சப்பானுக்கு இறக்குமதி செய்யப்படுவது அக்காலத்தில் அடிக்கடி நிகழும் ஒன்றுதான். இன்று, சப்பானின் பல பகுதிகளிலும், மேல் நாடுகளிலும், சப்பானியத் தோட்டக் கலை இன்னும் முழுத் தீவிர வெளிப்பாட்டுடன் பேணப்படுவதுடன், தமது சொந்த சப்பானியத் தோட்டங்களை உருவாக்க விருப்பம் கொண்ட கலைஞர்களுக்குத் தொடர்ந்து அகத்தூண்டல்களை அளித்துவருகின்றது.
சப்பானியத் தோட்டங்கள், சப்பானின் நடுப்பகுதியில் உள்ள பெரிய தீவான ஒன்சுவில் (Honshu) முதலில் தோற்றம் பெற்றன. இத்தோட்டங்களின் பௌதீகத் தோற்றம், கரடுமுரடான எரிமலை உச்சிகள், அருவிகளுடனும் தொடர் அருவிகளுடனும் கூடிய ஒடுக்கமான பள்ளத்தாக்குகளும் மலை ஓடைகளும், ஏரிகள், சிறு கற்களுடன் கூடிய கடற்கரைகள் என்பவற்றுடனான ஒன்சுவின் தனித்துவமான இயல்புகளைக் கொண்ட நிலத்தோற்றத்தின் செல்வாக்கைக் கொண்டிருந்தன. அத்தீவில் காணப்பட்ட பல்வேறு வகையான பூக்கள், பலவகை மரங்கள் குறிப்பாக பசுமை மாறா மரங்கள் என்பவற்றுடன், சூடானதும் ஈரலிப்பானதுமான கோடை, பனி பெய்யும் மாரி ஆகியவற்றை உள்ளடக்கிய சப்பானின் நான்கு பருவ காலங்கள் என்பவற்றின் செல்வாக்கும் சப்பானியத் தோட்டங்களில் காணப்பட்டது.
சப்பானியத் தோட்டங்களின் மூலம், எட்டு இலட்சியத் தீவுகளினதும், கடவுளரின் ஏரியான சின்சி என்பதன் உருவாக்கத்தின் கதையைக் கொண்ட சப்பானிய மதமான சின்டோவில் உள்ளது. காமி, கடவுள்கள், ஆவிகளுக்கான வரலாற்றுக்கு முந்திய சின்டோக் கோயில்கள் தீவு முழுவதிலும் காணப்பட்ட கடற்கரைகளிலும், காடுகளிலும் அமைந்திருந்தன. சில வேளைகளில் அவை வழமைக்கு மாறான பாறைகள் அல்லது வைக்கோல் கயிற்றினால் குறிக்கப்பட்ட மரங்களின் வடிவில் இருந்ததுடன், அவற்றைச் சுற்றிலும் தூய்மையின் சின்னமான வெள்ளைக் கற்கள் இருந்தன. வெள்ளைக் கல் முற்றம் சின்டோ கோயில்கள், அரச மாளிகைகள், புத்த கோயில்கள், சென் தோட்டங்கள் என்பவற்றின் ஒரு தனித்துவமான அம்சம் ஆகியது.
சீனாவில் இருந்து ஏறத்தாழ கிபி 552 அளவில் இறக்குமதி செய்யப்பட்ட சீன மெய்யியலான தாவோயிசம், அமிடா பௌத்தம் ஆகியவற்றின் செல்வாக்குகளும் சப்பானியத் தோட்டங்களில் காணப்பட்டன. தாவோயிசப் பழங்கதைகள், மலைகள் நிறைந்த ஐந்து தீவுகளில் இயற்கையோடு இயைந்து வாழ்ந்த தேவர்களைப் பற்றிப் பேசுகின்றன. இத்தேவர்கள் ஒவ்வொருவரும் மலைகளிலுள்ள தமது வீடுகளில் இருந்து கொக்கின் முதுகில் பயணம் செய்தனர். தீவுகளும்கூட ஒரு மிகப்பெரிய கடலாமையின் முதுகில் அமைந்திருந்தன. சீனப் பழங்கதைகளின் ஐந்து தீவுகள், சப்பானில் ஓரை-சென் அல்லது ஓரை மலை எனப்படும் ஒரு தீவு ஆகியது. பழங்கதைகளில் சொல்லப்பட்டதும், இலட்சிய உலகின் சின்னமுமாகிய இந்த மலையின் மாதிரிகளும் ஆமை, கொக்கு ஆகியவற்றைக் குறிக்கும் பாறைகளும் சப்பானியத் தோட்டங்களில் பொதுவான அம்சங்கள் ஆகும்.
மேற்கோள்கள்
பகுப்பு:சப்பானியத் தோட்டங்கள் பகுப்பு:ஆசிய மாதக் கட்டுரைகள் நவம்பர் 2015
மலஹரி
மலஹரி இராகம் கருநாடக இசையில் பயன்படும் இராகங்களில் ஒன்றாகும். இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையின் ஜன்னிய இராகம் ஆகும். விடியற்காலையில் பாடக் கூடிய இவ்விராகம் ஔடவ-ஷாடவ இராகம் ஆகும். இவ்விராகம் கருணைச் சுவையை வெளிப்படுத்தும்.
இதர அம்சங்கள்
thumb|right|250px|மலஹரி ஆரோகணச் சுரங்கள், C யிலிருந்து தொடக்கம் thumb|right|250px|மலஹரி அவரோகணச் சுரங்கள், C யிலிருந்து தொடக்கம்
பருவா சாகர் தால் (ஏரி)
பருவா சாகர்தால் ஏரி (Barua Sagar Tal) இந்தியாவின் உத்தரப் பிரதேசம் மாநிலத்தை சேர்ந்த ஜான்சி என்ற நகரத்திற்கு அருகில் பருவா சாகர்தால் என்ற இடத்தில் அமைந்துள்ளது.
வரலாறு
இந்த ஏரியானது 260 வருடங்களுக்கு முன்னால் ஓர்ச்சா பகுதியின்  அரசரான ராஜா உதித் சிங் என்பவரால் சாலையை ஒரு பக்க தடுப்பாக கொண்டு கட்டப்பட்ட ஏரி ஆகும். இது கட்டப்பட்ட காலம் கிட்டத்தட்ட கிபி 1694 ஆக இருக்குமெனக் கருதப்படுகிறது. இங்கு அழகான ஜராய்-கா-மத் என்ற கோவில் வரலாற்று சிறப்பு வாய்ந்த புந்தேல்கண்ட் கோட்டைக்கு அருகில் அமைந்துள்ளது.
வெளியிணைப்புகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:உத்தரப் பிரதேச ஏரிகள்
ரோசாப்பூப் போர்கள்
ரோசாப்பூப் போர்கள் (Wars of the Roses) என்பது இங்கிலாந்தில் கி.பி. 1453 முதல் 1485 வரை நடைபெற்ற போர்கள் ஆகும். இங்கிலாந்து வரலாற்றில் இது ஒரு முக்கிய நிகழ்ச்சியாகக் கருதப்படுகிறது.
நான்காம் எட்வர்ட் அரசரின் சந்ததியினர்களுக்குள் ஏற்பட்ட குடும்பச்சச்சரவால் அரசியல் குழப்பம் உண்டானது. இது இறுதியில் சண்டைக்கு இட்டுச் சென்றது. யார்க்கிஸ்டுகளும் லங்காஸ்டிரியர்களும் தங்கள் தங்கள் உரிமையினை நிலைநாட்டி ஆட்சியைப் பிடிக்க வேண்டும் என எண்ணினர். மன்னரது ஊழல் ஆலோசகர்கள், ஊழல் அமைச்சர்கள் ஆகியோரை நீக்க வேண்டும் என்பதற்காக இப்போர் ஏற்பட்டது. யார்க்கிஸ்டுகள் தங்கள் அடையாளச் சின்னமாக வெள்ளை ரோசாவையும், லங்காஸ்டிரியர்கள் சிவப்பு ரோசாவையும் அடையாளச் சின்னமாக அணிந்து போரிட்டனர். எனவே இப்போர்கள் ரோசாப்பூப் போர்கள் என்று அழைக்கப்பட்டன. இப்போர்களின் இறுதியில் லங்காஸ்ட்ரியர்கள் வெற்றியடைந்தனர். 1485-ல் அரசனான ஹென்றி டியூடர் 1486 ஆம் ஆண்டில் இரு பிரிவினரையும் ஒன்றிணைப்பதற்காக யார்க்கிஸ்ட் மன்னனான நான்காம் எட்வர்டின் மகள் எலிசபெத்தைத் திருமணம் செய்துகொண்டான். இதனால் டியூடர் சபை இங்கிலாந்து மற்றும் வேல்ஸில் தனது ஆட்சியை 117 ஆண்டுகளுக்குத் தொடர்ந்தது.
வெளி இணைப்புகள்
பகுப்பு:ரோசாப்பூப் போர்கள் பகுப்பு:15-ம் நூற்றாண்டு போர்கள்
சங்ககால அரசன்-புலவர்
சங்ககாலத்தில் அரசர்களாக விளங்கிப் பாடல்கள் பாடிய புலவர்களை அரசர் புலவர்கள் எனக் குறிப்பிடுகிறோம்.
பகுப்பு:சங்கப் புலவர்கள்
பெரிய நெகமம் அத்தனூரம்மன் கோயில்
அத்தனூரம்மன் கோயில் தமிழ்நாட்டில் கோயம்புத்தூர் மாவட்டம், பெரிய நெகமம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அத்தனூரம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அணித்தரவுக்கோப்பு
thumb|வலது|65px|இதன் குறியீடு அணித்தரவுக்கோப்பு (CSV = Comma-separated values / Character-separated values) என்பது கணியக் கணித்தலில் அதிக அளவு பயன்படும் கோப்பு வகைகளில் ஒன்றாகும். அட்டவணை வடிவில் உள்ள தரவுகளைக் கொண்டு, விரிதாள் போன்ற அட்டவணை வடிவில்லாத, எளிய உரைக்கோப்பினை  உருவாக்கும் போது, இந்நுட்பம் பயன்படுகிறது. ஒரே வரிசையில் அமைந்த இரு வேறு கூறுகளை உடையத் தரவுகளானது, அதிக அளவில் காற்புள்ளிகளால் (comma) பிரிக்கப்படுகிறது. எனினும், அலைக்குறி போன்ற குறியீடுகளும் இவ்வாறு பிரித்துக் காட்டப் பயன்படுத்தப்படுகிறது.
மேற்கோள்கள்
பகுப்பு:கோப்பு வடிவங்கள் பகுப்பு:கணினித் துறைச்சொற்கள்
யுனேசுவரன் ராமராஜ்
யுனேசுவரன் ராமராஜ் எனும் '''ஆர். யுனேசுவரன்' (ஆங்கிலம்; மலாய்: Yuneswaran Ramaraj எனும் R. Yuneswaran; சீனம்: 尤内斯瓦兰•拉马拉吉); என்பவர் 2022 நவம்பர் மாதம் 19-ஆம் தேதி முதல் ஜொகூர் சிகாமட் மக்களவை தொகுதியின் (Segamat Federal Constituency'') மலேசிய நாடாளுமன்ற உறுப்பினராகச் சேவை செய்து வருகிறார்.
ஐக்கிய இராச்சியத்தில் உள்ள ஆங்கிலியா ரசுகின் பல்கலைக்கழகத்தில் வணிக நிர்வாகத்தில் முதுகலை பட்டம் பெற்றவர்; இவர் சிலாங்கூர், சுங்கை பெசார் நகரில் உள்ள சின் மின் சீனப் பள்ளியில் (SRJK (C) Sin Min Sg Besar) சீனமொழி படித்தவர்; மேலும் சீனமொழியில் சரளமாக பேசக்கூடியவர்.
பொது
சிகாமட் மக்களவை தொகுதியில் 47.7% மலாய் மக்களும்; 42.7% சீனர் மக்களும்; ஆக மொத்தம் 90.4% உள்ளனர். இந்தியர்கள் 9.2% மிகக் குறைந்த அளவில் உள்ளனர். இருப்பினும் 35 வயது நிரம்பிய ஒரு தமிழ் இளைஞர், அரசியல் பெரும்புள்ளிகளுடன் மோதி வெற்றி பெற்றது ஒரு தேர்தல் சாதனையாகக் கருதப் படுகிறது.
யுனேசுவரன் ராமராஜ், மலேசியாவின் முக்கிய மொழிகளான மலாய் மொழி; ஆங்கில மொழி; சீன மொழி; தமிழ் மொழி ஆகிய மொழிகளில் மிகச் சரளமாகப் பேசக் கூடியவர். இவர் 2022 நவம்பர் 19-ஆம் தேதி மலேசிய நாடாளுமன்றத்தில் மக்களவை உறுப்பினராகப் பதவியேற்ற போது, திருக்குறள் மீது உறுதிமொழி எடுத்துக் கொண்டார்.
2022-ஆம் ஆண்டு மலேசியப் பொதுத் தேர்தல் பிரசாரத்தின் போது மலேசியப் பிரதமர் அன்வர் இப்ராகீம் முன்னிலையில் யுனேசுவரன் ராமராஜ், மூன்று மொழிகளில் பிரசாரம் செய்த காணொலி யூடியூப் ஊடகத்தில் பதிவாகி உள்ளது.
சிகாமட் மக்களவை தொகுதி
சிகாமட் மக்களவை தொகுதி 1955-ஆம் ஆண்டில் உருவாக்கப்பட்டது. 1959-ஆம் ஆண்டில் நீக்கப்பட்டது. பின்னர் 1974-ஆம் ஆண்டில் மீண்டும் தோற்றுவிக்கப்பட்டது. அதே ஆண்டில் தேர்தல் நடைபெற்றது. அத்துடன் அதே 1974-ஆம் ஆண்டில் இருந்து சிகாமட் மக்களவை தொகுதி, மலேசிய நாடாளுமன்றத்தில் பிரதிநிதிக்கப் படுகிறது.
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), சிகாமட் மக்களவை தொகுதி 43 தேர்தல் வட்டாரங்களாக (Polling Districts) பிரிக்கப்பட்டது.
தேர்தல் முடிவுகள் 2022
2022-ஆம் ஆண்டு மலேசியப் பொதுத் தேர்தலில் சிகாமட் மக்களவை தொகுதியில் ஆர். யுனேசுவரன் போட்டியிட்டு வெற்றி அடைந்தார்.
பாக்காத்தான் கூட்டணியின் மக்கள் நீதிக் கட்சி சார்பில் போட்டியிட்ட யுனேசுவரனுக்கு 23,437 வாக்குகள் கிடைத்தன. பாரிசான் கூட்டணியின் மஇகா சார்பில் போட்டியிட்ட மஇகாவின் தேசியப் பொருளாளர் டான் ஸ்ரீ ராமசாமி முத்துசாமி (Ramasamy Muthusamy) அவர்களுக்கு 17,768 வாக்குகள் கிடைத்தன.
வெளி இணைப்புகள்
பகுப்பு:1987 பிறப்புகள் பகுப்பு:மலேசிய நபர்கள் பகுப்பு:மலேசிய இந்தியர்கள் பகுப்பு:மலேசிய அரசியல்வாதிகள் பகுப்பு:மலேசியத் தமிழ் அரசியல்வாதிகள் பகுப்பு:மலேசியத் தமிழ் நபர்கள்‎ பகுப்பு:மலேசியாவில் அரசியல் பகுப்பு:மலேசியத் தமிழர்
சிறப்பு அனுமதி (ஆவணப் படம்)
சிறப்பு அனுமதி (Special Pass) "ஸ்பெசல் பாஸ்" என்பது ஒரு தமிழ்-ஆங்கில ஆவணப் படம் ஆகும். சிங்கப்பூருக்கு செல்லும் தமிழ்த் தொழிலாளர்கள் சந்திக்கும் பல இன்னல்களை இப்படம் விவரிக்கிறது.
கருத்து
சிங்கப்பூரில் தற்காலிக வேலை செய்யவென சிறப்பு அனுமதி பெற்ற பல இந்தியாவிலிருந்து, குறிப்பாக தமிழ்த் தொழிலாளர்கள் வருகிறார்கள். இவர்கள் சமையல், துப்பரவு, கட்டிடவேலை போன்ற மிக கடுமையான வேலைகளைச் செய்ய வருகிறார்கள். இவர்களில் பலர் ஓய்வு அற்ற வேலை, சம்பளம் தரப்படாதல், உள உடல் தாக்குதல் என பல இன்னல்களை எதிர்நோக்குகிறார்கள். இந்த இன்னல்கள், அது தொடர்பாக சிங்கப்பூர் அரசு எடுக்கும் நடவடிக்கைகள், அதனால் வழக்குகளில் சிக்கல்பட்டு சிறு, சிறு அறைகளாக தடுத்து வைக்கப்பட்டிருக்கும் அறைகளில் தொழிலாளர் படும் இக்கட்டான நிலைப் பற்றி இந்த ஆவணப் படம் விவரிக்கிறது.
ஆக்கர்கள்
இந்தப் படத்தை சிங்கப்பூர் இளையோர்கள் எடுத்துள்ளார்கள்.
விருதுகள்
பகுப்பு:2009 தமிழ் ஆவணப்படங்கள் பகுப்பு:தமிழர் பற்றிய ஆங்கில ஆவண நிகழ்படங்கள் பகுப்பு:சிங்கப்பூர் தமிழ் ஆவணப்படங்கள் பகுப்பு:அரசியல், சமூக தமிழ் ஆவணப்படங்கள்
கபர்தினோ-பல்கரீயா
கபர்தினோ-பல்கரீயா என்பது ரஷ்யக்கூட்டமைப்பின் ஒரு உட்குடியரசாகும். வடக்குக் காக்கேசஸ் மலைகளில் அமைந்துள்ள இதன் வடக்குப் பகுதி சமவெளியாக உள்ளது. 12,500 சதுர கிலோமீட்டர் பரப்பளவு கொண்ட இந்த உட்குடியரசில் 2002 ஆண்டுக் கணக்குப்படி 901,494 மக்கள் வாழ்கிறார்கள். இவர்களில் 56.6% நகரப் பகுதிகளிலும், 43.4% மக்கள் நாட்டுப் புறங்களிலும் வாழ்கின்றனர். கபர்தினோ-பல்கரீயா, இரண்டு இனங்களின் ஆட்சிப்பகுதிகளாக உள்ளது. ஒன்று, வடமேற்குக் காக்கேசிய மொழி ஒன்றைப் பேசுகின்ற கபர்துகளைப் பெரும்பான்மையாகக் கொண்டது. மற்றப்பகுதி துருக்கிய மொழி பேசுகின்ற பல்கர் இனத்தைப் பெரும்பான்மையாகக் கொண்டது. இவர்களுள் கபர்துகள் 55.3% ஆக உள்ளனர். ரஷ்யர்கள் 25.1% உம், பல்கர்கள் 11.6% உம் உள்ளனர். இவர்களோடு, ஒசெட்டியர்கள், துருக்கியர், உக்ரேனியர், ஆர்மீனியர், கொரியர், செச்சென்கள் ஆகியோரும் குறைந்த அளவில் இக் குடியரசில் வாழ்கின்றனர்.
பகுப்பு:உருசியக் குடியரசுகள்
2010 எயிட்டி நிலநடுக்கம்
நடு அமெரிக்காவில் கரிபியன் பகுதியில் அமைந்துள்ள எயிட்டியின் தலைநகர் போர்ட்-ஓ-பிரின்ஸ் அருகே 10 மைல் தொலைவில், ஐந்து மைல் ஆழத்தில் செவ்வாய் சனவரி 13, 2010 அன்று உள்ளூர் நேரம் 1653 (2153 கிரீன்விச்) பெருநிலநடுக்கம் நிகழ்தது. இந்த நிலநடுக்கம் 7.0 ரிக்டர் என அளவிடப்பட்டுள்ளது. சுனாமி எச்சரிக்கையும் எயிட்டியின் கரையோரப் பகுதிகளில் அறிவிக்கப்பட்டுள்ளது. இதற்கு முன் இந்தப்பகுதியில் (அண்மைநாடான டொமினிகன் ரிபப்ளிக் உள்ளடங்கலாக) மிகப்பெரிய அளவிலான நிலநடுக்கம் 1946 -ல் இசுபானியோலாவில் ஏற்பட்ட 8.1 ரிக்டர் நிலநடுக்கமே; இதனால் ஏற்பட்ட சுனாமியால் 1,790 பேர் இறந்தார்கள். இதற்கு முன்னர் ஹைட்டியில் ஏற்பட்ட மிகப்பெரிய நிலநடுக்கம் 150 ஆண்டுகளுக்கு முன்னர் ஏற்பட்டது.
பாதிப்புகள்
right|thumb|180px|[[போர்ட்-ஓ-பிரின்ஸ் நகரின் நிலநடுக்கத்தால் சேதமடைந்த ஒரு பகுதி]]
இதுவரை 50,000 சடலங்கள் மீட்கப்பட்டுள்ளதாகவும் 100,000 லிருந்து 200,000 வரை மக்கள் இறந்திருக்கலாம் என்றும் எயிட்டியின் உள்துறை அமைச்சர் கூறியுள்ளார். பான் அமெரிக்க சுகாதார அமைப்பு இறப்பு எண்ணிக்கை 200,000 வரை இருக்கலாம் என கணித்துள்ளது. 300,000 மக்கள் வீடு இழந்துள்ளார்கள் என ஐக்கிய நாடுகள் கூறியுள்ளது.
அதிபர் மாளிகை, மருத்துவமனைகள், அரச அலுவலகங்கள் உட்பட பல கட்டடங்கள் இடிந்து விழுந்துள்ளன. நாட்டின் தொலை தொடர்பு கடுமையாக பாதிக்கப்பட்டுள்ளது.
நிலவியல் காரணங்கள்
thumb|1906 சான் பிரான்சிஸ்கோவில் மிகப்பெரிய நிலநடுக்கத்தை ஏற்படுத்திய சான் ஆண்ட்ரியாஸ் பிளவுப்பெயர்ச்சி - இது ஒரு திருப்பு பிளவுப்பெயர்ச்சி
என்ரிகீயோ-ப்ளாண்டைன் கார்டன் பிளவுப்பெயர்ச்சி மண்டலம் (Enriquillo-Plantain Garden Fault Zone) என்ற அமைப்பில் ஏற்பட்ட சிதைவே (rupture) இதன் நிலவியல் காரணங்களுள் முதன்மையானதாகும். கரீபியப் புவிமேலோடும் வட அமெரிக்க புவிமேலோடும் கிழக்கு-மேற்காக ஒன்றையொன்று உராய்ந்து செல்லும் போது ஏற்படும் திருப்பு பிளவுப்பெயர்ச்சியினாலேயே (strike-slip fault) எயிட்டி நிலநடுக்கம் ஏற்பட்டுள்ளது.
இந்தப்பகுதியில் பெரிய நிலநடுக்கங்கள் அரிதே - ஏனெனில் கரீபியப் புவிமேலோடு ஒரு சிறிய அளவிலான மேலோடுதான் - இருப்பினும் சனவரி 12 நிலநடுக்கம் பேரழிவை ஏற்படுத்தியதற்கு மற்றொரு முக்கிய காரணம் அதன் செறிவு. (முதல் காரணம் அதன் ரிக்டர் அளவு எண்மதிப்பு - 7.0) குறிப்பு:நிலநடுக்கம் எவ்வளவு தீவிரமாக உணரப்பட்டது என்பதன் அளவே செறிவு ஆகும்.
2008-ஆம் ஆண்டிலேயே கணிக்கப்பட்டது எயிட்டி பேரழிவு நிலநடுக்கம்
thumb|275px|left|நிலநடுக்கத்தின் தாக்கத்தை காட்டும் படம் (ஐக்கிய அமெரிக்க புவியியல் சேவை) டொமினிகன் குடியரசில் மார்ச் 2008 நடைபெற்ற கருத்தரங்கில் ரிக்டர் அளவுகோலில் 7.2 அளவிலான நிலநடுக்கம் விரைவில் (ஹெய்ட்டியில்) ஏற்படக்கூடும் என்று கணிப்பு எரிக் கேலே (Eric Calais), பால் மான் (Paul Mann) ஆகிய அறிவியலாளர்களால் எடுத்துரைக்கப்பட்டது. அவர்கள் உலகளாவிய இடங்காட்டு அமைப்பைக் (GPS) கொண்டு மேற்கொண்ட ஆய்வில் என்ரிகீயோ பிளவுப்பெயர்ச்சி அமைப்பில் கண்ட உயரும் பார அளவுகளை (rising stress) வைத்து இவ்வாறு கணித்துள்ளனர். ஹெய்ட்டியின் பிரதமர் உள்பட பல முக்கிய அதிகாரிகள் இந்தக் கருத்தரங்கில் கலந்து கொண்டிருந்தனர். இருப்பினும், மிகக்குறுகிய காலத்திலேயே இந்த நிலநடுக்கம் ஏற்பட்டு விட்டதாலும் ஹெய்ட்டி ஏழை நாடாக இருந்ததால் முன்னேற்பாடு நடவடிக்கைகளைத் துரிதப்படுத்த முடியாததாலும் மேலும் பல்வேறு பிரச்சினைகளில் சிக்கித்தவித்த ஹெய்ட்டியால் இந்த கணிப்புக்கு முக்கியத்துவம் அளிக்க இயலவில்லை.
வெளி இணைப்புகள்
பகுப்பு:எயிட்டி பகுப்பு:2010 நிலநடுக்கங்கள் பகுப்பு:நிலநடுக்கங்கள்
ராமனுஜம்புதூர் ஊராட்சி
ராமானுஜம்புதூர் ஊராட்சி (Ramanujampudur Gram Panchayat), தமிழ்நாட்டின் தூத்துக்குடி மாவட்டத்தில் உள்ள கருங்குளம் வட்டத்தில் அமைந்துள்ளது. இந்த ஊராட்சி, ஸ்ரீவைகுண்டம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1445 பேர் ஆவர். இவர்களில் பெண்கள் 741 பேரும் ஆண்கள் 704 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தலைப்பு மாற்றப்பட வேண்டிய பக்கங்கள்-தமிழக ஊராட்சிகள்
விசாகப்பட்டினம் மாவட்டம்
விசாகப்பட்டினம் மாவட்டம் இந்தியாவின் ஆந்திரப் பிரதேச மாநிலத்திலுள்ள 26 மாவட்டங்களுள் ஒன்று. இதன் தலைமையகம் விசாகப்பட்டினம் நகரில் உள்ளது. 1,048 சதுர கிலோமீட்டர் பரப்பளவு கொண்ட இம்மாநிலத்தில், 2001-ஆம் ஆண்டுக் கணக்கெடுப்பின் படி 5,832,336 மக்கள் வாழ்கிறார்கள். இந்த மாவட்டம் ஆந்திரப் பிரதேசத்தின் ஒன்பது கடலோர மாவட்டங்களில் ஒன்றாகும். விசாகப்பட்டின மாவட்டம் வடக்கில் ஒடிசாவினாலும், கிழக்கில் விசயநகர மாவட்டம், தென்மேற்கில் கிழக்கு கோதாவரி மாவட்டத்தினாலும், தெற்கே வங்காள விரிகுடாவினாலும் சூழப்பட்டுள்ளது.
மாவட்டம் பிரிப்பு
இம்மாவட்டத்தின் சில வருவாய் கோட்டங்களைக் கொண்டு 4 ஏப்ரல் 2022 அன்று புதிய அனகாபள்ளி மாவட்டம் மற்றும் அல்லூரி சீதாராம இராஜு மாவட்டம் நிறுவப்பட்டது.
வரலாறு
இந்தியாவில் பிரித்தானிய ஆட்சியின் போது விசாகப்பட்டினம் ஒரு மாவட்டமாக உருவெடுத்தது. 1936 ஆம் ஆண்டு ஏப்ரல் 1 ஆம் திகதி பீகார் மற்றும் ஒரிசா மாகாணம் பிரிக்கப்பட்டு பீகார் மாகாணம் மற்றும் ஒரிசா மாகாணம் அமைக்கப்பட்டது. விசாகப்பட்டின மாவட்டத்தின் பகுதிகளான நபரங்பூர், மல்கங்கிரி, கோராபுட், ஜெய்பூர், ராயகடா ஆகியவையும், மற்றும் சென்னை மாகாணத்தின் கஞ்சம் மாவட்டத்தின் இச்சாபுரம் , பாலாசா , தெக்காலி , பதப்பட்டினம் மற்றும் ஸ்ரீகாகுளம் தவிர்ந்த ஏனைய பகுதிகளும் ஒரிசா மாகாணத்திற்கு மாற்றப்பட்டது.
1950 ஆம் ஆண்டில் சிறீகாகுளம் மாவட்டம் முந்தைய விசாகப்பட்டினம் மாவட்டத்திலிருந்து செதுக்கப்பட்டது.
1979 ஆம் ஆண்டில் விசயநகர மாவட்டத்தை உருவாக்க மாவட்டத்தின் ஒரு பகுதி பிரிக்கப்பட்டது.
விசாகப்பட்டினம் மாவட்டம் தற்போது சிவப்பு தாழ்வாரத்தின் ஒரு பகுதியாகும்.
பொருளாதாரம்
மாவட்டத்தின் மொத்த உள்நாட்டு உற்பத்தி ( ஜி.டி.டி.பி ) 73,276 கோடி (அமெரிக்க $ 11 பில்லியன்) ஆகும். இது மொத்த மாநில உள்நாட்டு உற்பத்தியில் (ஜி.எஸ்.டி.பி) 14% வீத பங்களிக்கிறது. விவசாயத்தில் கரும்பு, நெல், வெற்றிலை, மா, பால், இறைச்சி மற்றும் மீன்வளம் என்பனவும், தொழில்துறை மற்றும் சேவைத் துறையில் கட்டுமானம், சிறு கனிமங்கள், மென்பொருள் சேவைகள் மற்றும் அமைப்புசாரா வர்த்தகங்கள் ஆகியவையும் பொருளாதாரத்தில் பங்கு வகிக்கின்றன.
கல்வி
ஆரம்ப மற்றும் இடைநிலைப் பள்ளி கல்வி மாநில, உதவி பெறும் மற்றும் தனியார் பள்ளிகளால், மாநில பள்ளி கல்வித் துறையின் கீழ் வழங்கப்படுகிறது. மாவட்டத்தின் தொடக்க, மேல்நிலை மற்றும் உயர்நிலைப் பள்ளிகளில் சேர்க்கப்பட்ட மொத்த மாணவர்களின் எண்ணிக்கை 609,587 ஆகும்.
பௌத்த தொல்லியல் களங்கள்
இம்மாவட்டத்தின் தலைமையிடமான விசாகப்பட்டினம் நகரத்திற்கு அருகில் உள்ள மலைக் குன்றுகளில் கிமு இரண்டாம் நூற்றாண்டின் பௌத்த நினைவுச் சின்னங்கள் கொண்ட பவிகொண்டா,  தொட்டலகொண்டா, போஜ்ஜன்ன கொண்டா  வளாகங்கள் உள்ளது.
ஆட்சிப் பிரிவுகள்
மாவட்டத்தில் அனகபள்ளி, படேரு, நரசிபட்னம் மற்றும் விசாகப்பட்டினம் ஆகிய நான்கு வருவாய் பிரிவுகளும் துணை ஆட்சியரின் தலைமையில் அமைந்துள்ளன. இந்த வருவாய் பிரிவுகள் மாவட்டத்தில் 46 மண்டலங்களாக பிரிக்கப்பட்டுள்ளன. இந்த மாவட்டத்தில் 3265 கிராமங்கள் மற்றும் 15 நகரங்கள் காணப்படுகின்றன. விசாகப்பட்டினம் பிரிவில் 13 மண்டலங்களும், நர்சிபட்டினம், அனகபள்ளி மற்றும் படேரு பிரிவுகளில் தலா 11 மண்டலங்களும் உள்ளன.
இந்த மாவட்டத்தில் அனகாபல்லி, விசாகப்பட்டினம், அரக்கு ஆகிய மூன்று பாராளுமன்றத் தொகுதிகள் உள்ளன.
இந்த மாவட்டத்தில் கீழ்க்காணும் சட்டமன்றத் தொகுதிகள் உள்ளன.
அவை:
இந்த மாவட்டத்தில் 43 மண்டலங்கள் உள்ளன. .
வழிபாட்டுத்தலங்கள்
எண்டோவ்மென்ட்ஸ் துறையின் நிர்வாகத்தின் கீழ் முப்பத்தாறு கோயில்கள் உள்ளன.
போக்குவரத்து
மாவட்டத்தில் மாநில நெடுஞ்சாலைகளின் மொத்த சாலை நீளம் 964 கிமீ (599 மைல்) ஆகும்.
சீனாவில் இணையத் தணிக்கை
சீனாவில் இணையத் தணிக்கை சீன அரசால் பல்வேறு சட்டங்களையும் கட்டுப்பாடைகளையும் கொண்டு செயற்படுத்தப்படுகிறது. இவை அரசினான் நடாத்தப்படும் இணைய சேவை வழங்குனர்களாலும், வணிகங்களாலும், அமைப்புகளாலும் நிறைவேற்றப்படுகின்றது. இந்த விதிகளுக்கு சிறப்பு ஆட்சிப் பகுதிகளான ஹொங்கொங், மாச்சு ஆகியவை விதிவிலக்கு ஆகும்.
சீன அரசு அரசுக்கு எதிரான பல்வேறு கருத்துக்களையும், மனித உரிமை செயற்பாட்டாளர்களின் வேலைகளையும், திபெத் போன்ற அரசியல் விடயங்களையும் கடுமையாக தணிக்கை செய்கிறது. வேறு எந்த நாடுகளிலும் இல்லாத அளவுக்கு இங்கு தணிக்கை நிகழ்கிறது.
பேசுபுக், டிவிட்டர், யுடியூப், கூகிள், விக்கிப்பீடியா
பல்வேறு பரந்த வரவேற்பைப் பல தளங்கள் சீனாவில் தடை அல்லது தணிக்கை செய்யப்பட்டுள்ளன. பேசுபுக், டிவிட்டர் ஆகியவை முற்றாக தடை செய்யப்பட்டுள்ளன. விக்கிப்பீடியா அவ்வப்போது தடை செய்யப்படுகிறது. கூகிள், யாகூ அகியவை கடுமையாக தணிக்கை செய்யப்பட்டுள்ளன.
வெளி இணைப்புகள்
பகுப்பு:சீனாவில் மனித உரிமைகள் பகுப்பு:நாடுகள் வாரியாக இணையத் தணிக்கை
防火長城
கொனாக்ரி
கொனாக்ரி (Conakry, சோசோ:), கினி நாட்டின் தலைநகரமும் மிகப்பெரிய நகரமும் ஆகும். அத்திலாந்திக் சமுத்திரக் கரையிலுள்ள துறைமுக நகரமான இது நாட்டின் பொருளாதார, நிதி மற்றும் கலாச்சார மையமாகத் திகழ்கின்றது. 2009 இல் இதன் மக்கட்தொகை 1,548,500 ஆகும். ஏறத்தாழ கினி நாட்டின் மக்கட்தொகையின் காற்பங்கு இந்நகரிலேயே வசிக்கின்றனர்.
ஜாக்குவஸ் மோனாட்
ஜாக்குவஸ் லூசியன் மோனாட் (Jacques Lucien Monod: பிப்ரவரி 9, 1910 – மே 31, 1976) ஓர் பிரெஞ்சு உயிரியலாளார். 'மூலக்கூறு உயிரியலின் சிற்பி' எனப்புகழப்படுபவர்; மருத்துவம் அல்லது உடலியங்கியலுக்கான நோபல் பரிசினை 1965 இல் 'பிராங்கோயிஸ் ஜாக்கோப்', 'ஆண்ட்ரூ லோப்' ஆகியோருடன் பகிந்து கொண்டவர். செல்களின் வளர்சிதை மாற்றத்தை ஜீன்கள் எனப்படும் மரபீனிகள் நொதிகளை உருவாக்குதன் மூலம் நெறிமுறைப்படுத்துவதைக் கண்டுபிடித்ததற்காக இப்பரிசு வழங்கப்பட்டது.
கொனாக்ரி
மேற்கோள்கள்
பகுப்பு:ஆப்பிரிக்கத் தலைநகரங்கள் பகுப்பு:கினி
ஷபூர் சத்ரான்
ஷபூர் ஷர்தான்  (Shapoor Zadran , பிறப்பு: மார்ச்சு 7 1985), ஆப்கானித்தான் அணியின் துடுப்பாட்டக்காரர். இவர் எட்டு ஒருநாள் பன்னாட்டுத் துடுப்பாட்டப் போட்டிகளிலும், நான்கு முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	2009-2010/11 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:ஆப்கானித்தான் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
செலெசுடெ பாரன்சுகி
செலெசுடெ பாரன்சுகி (Celeste Suzanne Baranski) அமெரிக்காவைச் சேர்ந்த ஒரு மின்னணுவியல் பொறியாளர் ஆவார். புதுமைகளைப் புகுத்துவதில் வல்லவர். தற்பொழுது உள்ள டேப்லெட் போன்ற முன்னோடி மின்னணு சாதனங்கள் பலவற்றைக் கண்டுபிடித்தவர். இவருக்கும் இவருடைய கல்லூரி நண்பரான அலைன் ரோசுமானுக்கும் 1998 ஆம் ஆண்டு புதுமைக்கான விருது கிடைத்தது.
கல்வி
பாரன்ஸ்கி 1975 ஆம் ஆண்டில் இசுட்டான்போர்ட் பல்கலைக்கழகத்தில் சேர்ந்து அங்கேயே மின் பொறியியலில் இளங்கலை மற்றும் முதுகலைப் படிப்புகளை பயின்றார்.
பணி
1980ஆம் ஆண்டில் படிப்பை முடித்த பிறகு ஆர் ஓ எல் எம், கிரிட் மற்றும் சுனாமி டெக்னாலஜிஸ் என்ற நிறுவனங்களில் 1986 வரை பணியாற்றினார். 1987ஆம் ஆண்டில் ஜி ஓ நிறுவனத்தில் ஒரு நிறுவனராகவும் துணைத் தலைவராகவும் பணியாற்றினார். அங்கு இ ஓ பர்சனல் கம்யூனிகேட்டர் என்ற கருவியை கண்டு பிடித்தார். இங்கு 1990 முதல் 1994 ஆம் ஆண்டு வரை பணியாற்றினார். பிறகு அந்நிறுவனத்தில் ஏற்பட்ட மனக்கசப்பினால் வேறு நிறுவனத்திற்கு மாறினார். பல போராட்டங்களுக்கு பிறகு வைட்டமின் டி வீடியோவை மெஷின் விஷன் கம்பெனியில் பணியாற்றும்போது கண்டுபிடித்தார். பின்பு அங்கேயே 2006 முதல் 2010 வரை தலைமை நிர்வாக அலுவலராகப் பணியாற்றினார். 2010 முதல் 2014 வரை மூத்த துணைத் தலைவராக பொறியியல் பிரிவில் பன்ஸாஸ் என்ற நிறுவனத்தில் பணி புரிந்தார். 2014 முதல் நியூமண்டாவில் உள்ள ஹாக்கின்ஸ் மெஷின் நிறுவனத்தில் துணைத் தலைவராக பணியாற்றுகிறார்.
மேற்கோள்கள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:அமெரிக்கர்கள்
கட்டுப்பாட்டியல்
ஓர் அமைப்பின் (System) இயக்கத்தை சரிவர இயங்க ஏற்றவாறு சமிக்ஞைகளை அல்லது உத்தரவுகளை வழங்கும் பிரிவை கட்டுபாட்டு அமைப்பு என்றும், எவ்வாறு அக்கட்டுபாட்டு அமைப்பை கணித ரீதியாக விபரித்து, இலத்திரனியல் சுற்று அல்லது இயந்திர அமைப்பு கொண்டு செயல்படுத்தலாம் என்பதை ஆயும் துறையை கட்டுப்பாட்டியல் (Control theory) என்றும் குறிப்பிடலாம்.
கட்டுப்பாட்டியல் வரலாறு
ஒரு செயல்பாட்டை அல்லது அமைப்பை நிர்வாகிக்க அல்லது கட்டுப்படுத்த வேண்ட்டிய தேவை என்றும் இருந்து வருகின்றது. உதாரணத்துக்கு வயல்களுக்கு நீர் பாய்ச்சுதலை கட்டுப்படுத்தல் பயிர்களுக்கு தேவைக்கேற்ற நீரை பகிர உதவுகின்றது. வாய்க்கால்கள், வரம்புகள் துணை கொண்டு வயல்களுக்கு நீர் பகிர்தலை நிர்வாகிக்க முடியும். பாரிய நிறுவன வயல்களில் விமானம் மூலம் கட்டுப்படுத்தப்பட்ட நீர் பகிர்தலும் இடம்பெறுகின்றது.
மாட்டு வண்டியில் பயணம் செய்யும் பொழுது, கடலில் பாய்மரக்கப்பலில் பயணம் செய்யும் பொழுது வேக விகிதத்தை, திசையை கட்டுப்படித்தல் அவசியமாகின்றது. பாய்மரக்கப்பலின் பாய்களை கட்டுவது இறக்குவது, துலாவது போன்ற நடவடிக்க்கைகளின் ஊடாக அதை கட்டுப்படுத்தலாம்.
இப்படியாக ஆரம்ப காலம் தொட்டு கட்டுப்படுத்தல் என்பது மனிதனின் அனேக செயல்பாடுகளின் ஒரு அடிப்படை அம்சமாக இருந்து வருகின்றது.
நுட்பியல் சொற்கள்
பகுப்பு:கட்டுப்பாட்டியல்
கருவாழக்கரை சோமசுந்தரேஸ்வரர் கோயில்
கருவாழக்கரை சோமசுந்தரேஸ்வரர் கோயில் தமிழ்நாட்டில் நாகப்பட்டினம் மாவட்டம், கருவாழக்கரை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சோமசுந்தரேஸ்வரர், மீனாட்சி அம்மன் சன்னதிகளும், சண்டிகேஸ்வரர், துர்க்கை, முருகன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் கந்தசஷ்டி திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோர்வை (பரதநாட்டியம்)
கோர்வை எனப்படுவது பல அடவுகளின் சேர்க்கையாகும். இது பூமாலைக்கு ஒப்பிடப்படுகிறது. இது லயத்துடன் அமைந்திருக்க வேண்டும். பாத பேதங்களும், முத்திரைகள் பலவும் சேர்ந்து அமைந்ததே கோர்வை ஆகும்.
கோர்வைகள் அமைக்கும் போது கவனிக்க வேண்டிய விடயங்கள்
பகுப்பு:பரதநாட்டியம்
சிறிய கரும்புள்ளி
சிறிய கரும்புள்ளி (Small Dark Spot) என்பது நெப்டியூன் கிரகத்தில் வீசிய தெற்கு சூறாவளிப் புயலைக் குறிக்கிறது. 1989 ஆம் ஆண்டு வாயேசர் 2 நெப்டியூன் கிரகத்திற்கு அருகில் பறந்த நேரத்தில் இப்புயல் வீசியது. இது நெப்டியூனில் வீசிய இரண்டாவது மிகச்சக்தி வாய்ந்த புயல் ஆகும். அப்பிள் விண்வெளித் தொலைநோக்கி 1994 ஆம் ஆண்டு நெப்டியூன் கிரகத்தை உற்று நோக்கி ஆய்வு செய்தபோது புயல் அங்கு காணப்படவில்லை
இவற்றையும் காண்க
பகுப்பு:நெப்டியூன் பகுப்பு:விண்வெளி
பெரிய நெகமம் கரிவரதராஜப்பெருமாள் கோயில்
கரிவரதராஜ பெருமாள் கோயில் தமிழ்நாட்டில் கோயம்புத்தூர் மாவட்டம், பெரிய நெகமம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரிவரதராஜ பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெசி ரைடர்
ஜெசி டானியல் ரைடர் (Jesse Daniel Ryder, பிறப்பு: ஆகத்து 6, 1984), நியூசிலாந்து அணியின் முன்னாள் சகலதுறை ஆட்டக்காரர். இவர் இடதுகை துடுப்பாளரும், வலதுகை மிதவேகப் பந்துவீச்சாளரும் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார்.
2002 ஆம் ஆண்டில் 19 வயதிற்கு உட்பட்ட துடுப்பாட்ட உலகக்கிண்ணத் தொடரில் நியூசிலாந்து துடுப்பாட்ட அணியின் தலைவராக நியமிக்கப்பட்டார். இவர் வெலிங்டன் மற்றும் மத்திய மாவட்ட துடுப்பாட்ட அணிகளுக்காக உள்ளூர்ப் போட்டிகளில் விளையாடினார். மேலும் இவர் முதல் தரத் துடுப்பாட்டம் மற்றும் பட்டியல் அ துடுப்பாட்டங்களில் விளையாடியுள்ளார். மேலும் எச்செக்ஸ் மாகாணத் துடுப்பாட்டப் போட்டிகளிலும் விளையாடியுள்ளளார். இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ்,புனே வாரியர்சு இந்தியா மற்றும் டெல்லி டேர்டெவில்ஸ் அணிகளுக்காக விளையாடியுள்ளார்.
தேர்வுத் துடுப்பாட்டம்
இவர் 2008 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது அக்டோபர் 17 இல் சிட்டகொங்கில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 5 பந்துகளில் 1 ஓட்டம் எடுத்து சகீப் அல் அசன் பந்துவீச்சில் ஆட்டமிழந்தார். பின் பந்துவீச்சில் 3 ஓவர்கள் வீசி 10ஓட்டங்கள் விட்டுக்கொடுத்தார். இதில் 1 ஓவரை மெய்டனாக வீசினார். ஆனால் இலக்கினைக் கைப்பற்றவில்லை. இவரின் பதுவீச்சு சராசரி 0.70 ஆகும். இரண்டாவது ஆட்டப் பகுதியில் 101 பந்துகளில்38 ஓட்டங்கள் எடுத்து ரன் அவுட் ஆனார். இதில் 4 நான்குகளும் அடங்கும். இந்தப் போட்டியில் நியூசிலாந்து அணி 3 இலக்குகள் வித்தியாசத்தில் வெற்றி பெற்றது.
இறுதிப் போட்டி
2011 ஆம் ஆண்டில் நியூசிலாந்துத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. டிசம்பர் 9 இல் ஹோபார்ட்டில் நடைபெற்ற ஆத்திரேலியத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 10 பந்துகளில் ஓட்டங்கள் ஏதும் எடுக்காமல் பட்டின்சன் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 28 பந்துகளில் 16 ஓட்டங்கள் எடுத்தார். இந்தப்போட்டியில் நியூசிலாந்து துடுப்பாட்ட அணி 7 ஓட்டங்கள் வித்தியாசத்தில் வெற்றி பெற்றது.
ஒருநாள் பன்னாட்டுத் துடுப்பாட்டம்
பெப்ரவரி 9, 2008 இல் வெலிங்டனில் இங்கிலாந்து துடுப்பாட்ட அணிக்கு எதிரான முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் துவக்கவீரராக களம் இறங்கிய இவர் 50 பந்துகளில் 31 ஓட்டங்களை எடுத்தார்.இதில் நான்கு 4 மற்றும் 1 ஆறுகள் அடங்கும். இவரின் ஸ்டிரைக் ரேட் 62.00 ஆகும்.
இறுதிப் போட்டி
2014 ஆம் ஆண்டில் நியூசிலாதுத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. சனவரி 31 இல் வெலிங்டனில் நடைபெற்ற இந்தியத் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 26 பந்துகளில் 17 ஓட்டங்கள் எடுத்தார். இந்தப் போட்டியில் நியூசிலாந்து அணி 87 ஓட்டங்கள் வித்தியாசத்தில் வெற்றி பெற்றது.
ஸ்டோக் வரிகள்
ஒளியியலில் இராமன் விளைவின் போது சிதறொளியில் பல வரிகள் காணப்படுகின்றன. அவைகளில் படுகதிரிலுள்ள அதிர்வெண்ணும் (மாறுபடாதது) அதனைவிட அதிக மதிப்புடையதும் குறைந்த மதிப்புடையதுமான பல வரிகள் காணப்படுகின்றன. சிதறொளியிலுள்ள குறைந்த அதிர்வெண்ணுடைய வரிகள் ஸ்டோக்சு வரிகள் (Stokes lines) என்றும் அதிக அதிர்வெண்ணுடைய வரிகள் எதிர்-ஸ்டோக்சு வரிகள் (Anti-Stokes lines) என்றும் அறியப்படுகின்றன.
பகுப்பு:ஒளியியல்
கோவில்வீரார்பட்டி ஊராட்சி
கோவில்வீரர்பட்டி ஊராட்சி (Kovilveerarpatti Gram Panchayat), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, அருப்புக்கோட்டை சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 581 ஆகும். இவர்களில் பெண்கள் 288 பேரும் ஆண்கள் 293 பேரும் உள்ளனர்.
குரோன் நோய்
குரோன் நோய் ('Crohn's disease) அல்லது பகுதிக் குடலிய அழற்சி (regional enteritis) என்ற இந்த நோய், குடலில் ஏற்படக்கூடிய ஒரு அழற்சி நோயாகும், மேலும் இது வாய் முதல் மலவாய் வரையில் உள்ள உணவு-குடல் பாதையில் எந்த இடத்திலும் இது தோன்றக்கூடும், ஏராளமான நோய் அறிகுறிகளை ஏற்படுத்தக்கூடும். அதிக அளவில், அடிவயிற்று வலி, பேதி (ரத்தம் கலந்தும் வரக்கூடும்), வாந்தி அல்லது எடை குறைவு ஆகியவை ஏற்படக்கூடும், ஆனால், இரைப்பை குடல் பாதைக்கு வெளியேயும் பாதிப்புகளை ஏற்படுத்தக்கூடும், அதாவது தோல் தடித்தல், ஆர்த்ரிடிஸ் மற்றும் கண்களில் அழற்சி ஏற்படுதல் போன்றவை ஏற்படக்கூடும்.
கிரோன் நோய் ஒரு சுய நோயெதிர்ப்பு நோய் ஆகும், அதாவது உடலின் நோய் எதிர்ப்பு மண்டலம் உணவு-குடல் பாதையை தாக்கி, அதில் அழற்சியைத் தோற்றுவிக்கிறது; இது ஒரு வகையான அழற்சி சார்ந்த குடல் நோய் ஆகும். கிரோன் நோய்க்கு மரபியல் ரீதியான காரணம் இருக்கிறது, இந்த நோயால் பாதிக்கப்பட்ட உறவினர்கள் கொண்ட ஒரு நபருக்கு நோய்க்கான ஆபத்து அதிகம். அதிகமாக தொழில்மயமான, மேற்கத்திய நாடுகளில் இந்நோயின் தாக்கம் அதிகமாக இருப்பதால், சுற்றுச்சூழலும் முக்கிய காரணியாக இருக்கக்கூடும் என்று அறிந்து கொள்ளப்பட்டுள்ளது. ஆண்களும் பெண்களும் சம அளவில் பாதிக்கப்படுகின்றனர். புகைப்பிடிப்பவர்களுக்கு இந்நோய் வருவதற்கான வாய்ப்பு மூன்று மடங்கு அதிகம். வட அமெரிக்காவில் மட்டும் 400,000 முதல் 600,000 வரையிலான மக்களுக்கு கிரோன் நோய் தாக்கம் காணப்படுகிறது. வடக்கு ஐரோப்பாவில், ஒவ்வொரு 100,000 மக்களுக்கும் 27–48 நபர்கள் இருப்பதாக நோய்ப்பரவல் பகுதி கணக்கீடுகள் தெரிவிக்கின்றன. கிரோன் நோயானது, பதின்பருவத்தினருக்கும், இருபதுகளில் இருப்பவர்களுக்கும் அதிக அளவில் வருகிறது, அதேபோல ஐம்பது முதல் எழுபது வயதிற்கு இடைப்பட்டவர்களுக்கும் அதிக அளவில் வருகிறது. ஆனாலும், நோய் எந்த வயதினருக்கும் ஏற்பட வாய்ப்புள்ளது.
கிரோன் நோய்க்கு, அறியப்பட்ட எந்தவகையான, மருந்துரீதியான அல்லது அறுவைசிகிச்சை ரீதியான தீர்வும் இல்லை. சிகிச்சை வாய்ப்புகள் அறிகுறிகளைக் கட்டுப்படுத்துவது, நோயின் நிலையைப் பராமரிப்பது, மற்றும் நோய் முற்றி விடாமல் தடுப்பது ஆகியவற்றுடன் முடிந்து விடுகின்றது.
அமெரிக்க, இரைப்பை குடலியக்க மருத்துவர் பர்ரில் பெர்னார்டு கிரோன் என்பவரின் பெயரில் இந்நோய்க்கு பெயரிடப்பட்டுளது. இவர் 1932 -ஆம் ஆண்டில், இரண்டு சகாக்களுடன் சேர்ந்து, தொடர்ச்சியாக நோயாளிகளுக்கு இறுதி குடல்பகுதியில் பாதிப்பு ஏற்படுவதை விவரித்தார், இதுவே, நோயால் பெருமளவில் பாதிப்படைகிறது. இந்த காரணத்திற்காகவே, நோயானது, பகுதிவாரி இலியட்டிஸ் அல்லது பகுதிவாரி என்டெரிடிஸ் என்று அழைக்கப்படுகிறது. ஆனாலும், இந்த நிலையானது, பிறரால் முன்பே தனியாக கண்டறியப்பட்டு விட்டது, குறிப்பாக 1904 -ஆம் ஆண்டில் போலீஷ் அறுவை நிபுணர் ஆண்டனி லெஸ்னியோவ்ஸ்கி என்பவரால் அறியப்பட்டுவிட்டது, இவருடைய பெயரை வைத்து போலீஷ் மொழியில் இந்நோய் அழைக்கப்படுகிறது (லெஸ்னியோவ்ஸ்-கிரோன் நோய்).
நோய் வகைப்பாடு
right|thumb|இரைப்பை குடல் பாதை கிரோன் நோயின் பரவல். அமெரிக்க கேஸ்ட்ரோஎன்ட்ரோலாஜிக்கல் அமைப்பின் தரவின் அடிப்படையிலானது. கிரோனின் நோயானது, ஒருவகையான அழற்சியைக் கொண்ட குடல் நோய் (inflammatory bowel disease -IBD) ஆகும். இது உணவு குடல் பாதையை பாதிக்கிறது மற்றும், இது பாதிக்கும் உணவு குடல் பாதையின் இடத்தைப் பொறுத்தும் இது வகைப்படுத்தப்படுகிறது. இல்லியோகோலிக் கிரோன் நோய் என்பது இலியம் பகுதியையும் (சிறுகுடல் பகுதியின் இறுதி, இது பெருங்குடல் உடன் இணைப்பது) பெருங்குடலையும் பாதிக்கிறது, ஐம்பது சதவீதம் நோயாளிகள் இதனாலேயே பாதிக்கப்படுகின்றனர். கிரோன் இலிட்டிஸ் என்பது இலியம் பகுதியை மட்டுமே பாதிக்கிறது, முப்பது சதவீதம் நோயாளிகள் இதனால் பாதிக்கப்படுகின்றனர். கிரோன் கொலிட்டிஸ் என்பது பெருங்குடலை பாதிக்கக்கூடியதாகும், மீதமுள்ள இருபது சதவீதம் நோயாளிகள் இதனால் பாதிப்படைகின்றனர், இதை புண்சார்ந்த பெருங்குடல் அழற்சி நோயிலிருந்து வேறுபடுத்தி அறிய முடியாது. இரைடியோடின கிரோன் நோயானாது, வயிறு மற்றும் சிறுகுடலின் முதல் பகுதி ஆகியவற்றில் அழற்சியை உருவாக்குகிறது, இந்த பகுதிக்கு டியோடினம் என்று பெயர். ஜேஜுனோயிலிட்டிஸ் என்பது, சிறுகுடலின் மேல்பகுதியில் அழற்சியுடன் புள்ளிகளான படிவுகளை ஏற்படுத்துகிறது, இந்த பகுதிக்கு ஜேஜுனம் என்று (மெட்லைன்ப்ளஸ் 2010) பெயர். வாய் முதல் மலவாய் வரையுள்ள செரிமான மண்டலத்தின் எந்த பகுதியையும் இந்த நோயானது தாக்கக்கூடும். ஆனாலும், சில நபர்கள் இந்த மூன்று வகைப்பாட்டிலிருந்து வேறுபட்ட விதமாகவும் அரிதாக பாதிப்படைகின்றனர், உணவுகுடல் பாதையில் வேறு இடங்களில் நோய் பாதிப்பு ஏற்படுகிறது, வயிறு மற்றும் எஸோபாகஸ் போன்ற இடங்கள்.
கிரோன் நோயானது, நோய் வளரும்போது அதனுடைய நடத்தையின் அடிப்படையிலும் கூட வகைப்படுத்தப்படுகிறது. கிரோன் நோயின் வியன்னா வகைப்பாட்டில் இது முறைப்படுத்தப்பட்டது. கிரோன் நோயில் மூன்று வகைகள் பொதுவாக காணப்படுகின்றன: குறுக்கக்கூடியது, ஊடுருவக்கூடியது மற்றும் அழற்சி சார்ந்தது. குறுக்குதல் நோய் குடலின் அகலத்தைக் குறைக்கும், இதனால், குடல் அடைப்பு அல்லது மலம் வெளித்தள்ளப்படும் அளவில் குறைவு போன்றவை ஏற்படக்கூடும். ஊடுருவல் நோய் குடல் மற்றும் தோல் போன்ற உடலின் பிற பகுதிகளுக்கு இடையே வழக்கத்திற்கு மாறான பாதைகளை (ஃபிஸ்டியுல்லா) உருவாக்குகிறது. அழற்சி சார்ந்த நோயில் (அல்லது குறுக்காத, ஊடுருவாத நோய்) குறுக்கம் அல்லது ஃபிஸ்டியுல்லா ஆகியவை தோன்றாமல் அழற்சி ஏற்படுகிறது.
அறிகுறிகள்
right|thumb|பாம்பைப்போன்ற புண் காணப்படும் பெருங்குடலின் எண்டோஸ்கோபி படம், கிரோன் நோய்க்கான வலுவான ஆதாரம் நோய் கண்டறியப்படுவதற்கு பல ஆண்டுகளுக்கு முன்பாகவே பல நபர்களுக்கு கிரோன் நோய் இருக்கக்கூடும். இந்நோய் பொதுவாக 15 முதல் 30 வயதினருக்கு ஏற்படக்கூடும், ஆனாலும் எல்லா வயதினரும் இந்த நோய்க்கு ஆளாகும் வாய்ப்பு உணடு. இரைப்பை குடல் பாதை நோயின் 'படிவம்' சார்ந்த இயல்பின் காரணமாக, திசு ஊடுருவலின் ஆழம் ஆகியவற்றின் காரணமாக, ஆரம்பநிலை அறிகுறிகள் மிகவும் தெளிவற்றத்தாகவும், புண்சார்ந்த பெருங்குடலழற்சி என்றும் கருதப்படுகிறது. கிரோன் நோய் கொண்டவர்கள், திடுமென நோய் தீவிரம் அடையும் நிலையை எதிர்கொள்ள நேரிடும்.
இரைப்பை குடல் அறிகுறிகள்
கிரோன் நோயின் ஆரம்பநிலை அறிகுறியாக அடிவயிற்று வலி காணப்படுகிறது. இதில் தொடக்கத்தில் பேதி ஏற்படக்கூடும், குறிப்பாக இந்த பகுதியில் முன்னதாக அறுவைசிகிச்சை செய்து கொண்டவர்களுக்கு. இந்த பேதியில் இரத்தம் கலந்திருக்கக்கூடும். ஒரு அறுவை சிகிச்சை அல்லது பல அறுவைசிகிச்சைகளை செய்து கொண்ட நபர்கள் பொதுவாக இரைப்பை குடல் பாதையில் குறுகிய குடல் நோய்க்குறியீட்டுக்கு ஆளாவர்கள். இதில் அமைந்துள்ள சிறுகுடல் அல்லது பெருங்குடல் பகுதியைச் சார்ந்தே கிரோன் நோயில் ஏற்படும், பேதியின் தன்மை அமைந்துள்ளது. இலிட்டஸின் காரணமாக பெரும்பாலும், அதிக அளவில் நீர்த்த மலம் வெளித்தள்ளப்படும். கோலிட்டஸின் காரணமாக அடிக்கடி குறைவான அளவில் மலம் வெளித்தள்ளப்படும். மலத்தின் தன்மையானது திடமானது முதல் நீர்த்தது வரை வேறுபடக்கூடியது. கடுமையான நிலைகளில், ஒரு நபருக்கு ஒரு நாளைக்கு 20 க்கும் மேற்பட்ட மலக்குடல் இயக்கம் தோன்றக்கூடும். இரவில் உறக்கத்திலிருந்து எழுந்தும் மலம் கழிக்க நேரிடும். குடல்புண் சார்ந்த அழற்சியை விட, கிரோன் நோயில் கண்ணுக்கு புலனாகும் இரத்தம் மலத்துடன் வருவது மிகவும் குறைவு, ஆனால் கிரோன் கொலிட்டஸ் நோயின் தொடக்கத்தில் காணப்படக்கூடும். இரத்தம் வரவைக்கும் மலக்குடல் இயக்கங்கள் பொதுவாக சீரற்றவை, இவை அடர்த்தியான சிவப்பு நிறத்தில் காணப்படும். கடுமையான கிரோன் கொலிட்டஸில், இரத்தம் வருவது அதிகமாக காணப்படும். வாயு வெளியேற்றமும், வயிறு ஊதி காணப்படுவதும் பிற குடல்சார்ந்த அசௌகரியங்களாகும்.
குடல் பகுதி ஸ்டெனோசிஸ் ஆகியவற்றால் ஏற்படும் அறிகுறிகளும் கிரோன் நோயில் பொதுவானதே ஆகும். மலக்குடலில் ஸ்டெனோசிஸ் காணப்படும் பகுதிகளில் அடிவயிற்று வலி அதிக தீவிரத்துடன் இருக்கக்கூடும். கடுமையான ஸ்டெனோசிஸ் தொடங்கும்போது, வாந்தி மற்றும் மயக்கம் ஆகியவை சிறிய அளவிலான மலக்குடல் தடுப்பு ஏற்படுவதைக் குறிக்கக்கூடும். அல்சரேட்டிவ் கொலிட்டஸ் நோயுடன் இந்த நோய் அதிக அளவில் தொடர்புடையது போல தோன்றினாலும், கிரோன் நோயானது, முதனிலை ஸ்கெல்ரோசிங் சோலாங்கிடிஸ் நோயுடனும் இணைந்தது, இது பித்த நீர் குழாய்களில் அழற்சியை ஏற்படுத்தும் ஒரு நோயாகும்.
பெரியனல் அசவுகரியமும் கிரோன் நோயில் பொதுவாக காணப்படக்கூடியதாகும். குதத்துவாரம் அருகில் அரிப்பு அல்லது வலி காணப்படுவது, அழற்சி, நீட்சிகள் தோன்றுவது அல்லது குதப்பகுதியைச் சுற்றி வீக்கம் அல்லது குதப்பகுதி வெடித்து காணப்படுவது போன்றவை அழற்சியின் அறிகுறிகளாக இருக்கக்கூடும். கிரோன் நோயில் பெரியனல் தோல் குறிகளும் பொதுவாக காணப்படக்கூடும். கழிவகற்றல் கட்டுப்படுத்தமுடியாமையும் பெரி-ஆனல் கிரோன் நோயில் காணப்படக்கூடும். இரைப்பை குடல் குழாயின் எதிர் எல்லையில் உள்ள, வாயும் கூட குணப்படுத்த முடியாத புண்களால் பாதிக்கப்படலாம். அரிதாக, எஸோபாகஸ், மற்றும் வயிறு ஆகியவையும் கிரோன் நோயில் பாதிப்படையக்கூடும். இவை விழுங்குவதில் கடினம் (dysphagia), மேல் வயிற்று வலி மற்றும் வாந்தி ஆகியவற்றைத் தோற்ற, and vomiting.
அமைப்பு ரீதியான அறிகுறிகள்
பிற தொடர்ச்சியான, அழற்சி சார்ந்த நோய்களைப் போன்றே, கிரோன் நோயும் பலவகையான அமைப்பு சார் அறிகுறிகளைத் தோற்றுவிக்கக்கூடும். குழந்தைகளிடையே, வளர்ச்சி செயலிழப்பு பொதுவாக காணப்படும். பல குழந்தைகளுக்கு வளர்ச்சியை தொடர்ந்து பேண முடியாமல் இருப்பதன் அடிப்படையிலேயே கிரோன் நோய் கண்டறியப்பட்டது. பூப்பெய்தல் காலத்தின்போது பெரும்பாலும் கிரோன் நோய் உருவாவதால், கிரோன் நோயைக் கொண்டுள்ள 30% குழந்தைகள் தடையுற்ற வளர்ச்சியைக் கொண்டுள்ளனர். காய்ச்சல் பொதுவாக காணப்படும், ஆனாலும் 38.5 ˚C (101.3 ˚F) -ஐ விட அதிகமான காய்ச்சல் ஏதேனும் சிக்கல் ஏற்பட்டால் ஒழிய காணப்படாது. வயதான நபர்களுக்கு, கிரோன் நோய் எடையிழப்பின் மூலமாக கண்டறியப்படுகிறது. இது பொதுவாக உணவு உண்பது குறைவடைதலுடன் தொடர்புடையது, ஏனெனில் குடல்சார்ந்த அறிகுறிகளைக் கொண்ட நபர்களுக்கு, உணவு உண்ணாமல் இருக்கும்போது நன்றாக உணர்வார்கள், இதனால் வழக்கமான உணவூட்டம் குறைவுற்று பசியின்மை, எடையிழப்பு ஆகியவை ஏற்படும். தீவிரமான சிறு குடல் நோயைக் கொண்ட நபர்களுக்கு, கார்போஹைட்ரேட் அல்லது லிப்பிட்களின் வழக்கத்திற்கு மாறான உள்ளிழுப்பு காணப்படும், இது எடை இழப்பை இன்னும் மோசமாக்கும்.
குடல் பகுதிக்கு வெளியே காணப்படும் அறிகுறிகள்
thumb|கிரோன் நோயைக் கொண்ட ஒரு நபரின் பின்புறத்தில் காணப்படும் எரிதீமா நோடோசம். thumb|left|கிரோன் நோயைக் கொண்ட ஒரு நபரின், கால் பகுதியில் காணப்படும் பையோடெர்மா காங்க்ரெனோசம்.
முழு உடல் மற்றும் இரைப்பை குடல் பாதிப்புடன், கிரோன் நோயானது, பிற உறுப்பு மண்டலங்களையும் பாதிக்கக்கூடும். கண்ணின் உட்பகுதியில் யுவெய்டிஸ் எனப்படும் அழற்சி ஏற்படுதல், கண் வலியை ஏற்படுத்தும், குறிப்பாக அதிக ஒளிக்கு ஆளாகும் போது (ஃபோட்டோபோபியா). கண்ணின் வெள்ளைப் பகுதியிலும் அழற்சி தோன்றக்கூடும் (ஸ்கெலெரா), இந்நிலைக்கு எபிஸ்கெலரிடிஸ் என்று பெயர். எபிஸ்கெலரிடிஸ் மற்றும் யூவெடிஸ் ஆகிய இரண்டுமே சிகிச்சை இன்றி தொடர்ந்தால் கண் பார்வை இழப்பை ஏற்படுத்தக்கூடும்.
சீரோநெகட்டிவ் ஸ்பாண்டிலோவாத்ரோபதி என்றழைக்கப்படும் ரூமட்டாலாஜிக் நோயுடனும் கிரோன் நோய் தொடர்புடையது. இந்த நோய் குழுவானது, ஒன்று அல்லது மேற்பட்ட மூட்டுகளில் (ஆர்த்ரிடிஸ்) அல்லது தசை சந்திப்புகளில் (என்தீஸிடிஸ்) அழற்சி ஏற்படுவதை வைத்து வகைப்படுத்தப்படுகிறது. ஆர்திரிடிஸ் பெரிய மூட்டுகளை பாதிக்கக்கூடும், அதாவது முட்டி அல்லது தோள்பட்டை போன்றவை, அல்லது கை அல்லது காலின் சிறிய மூட்டுகளையும் பாதிக்கக்கூடும். ஆர்திரிடிஸ் முதுகெலும்பையும் கூட பாதிக்கக்கூடும் இதனால் மடங்காதநிலை முதுகெலும்பு வீக்கம் (ankylosing spondylitis) முழு முதுகெலும்பும் பாதிக்கப்பட்டால் ஏற்படக்கூடும் அல்லது அடிப்பகுதி மட்டும் பாதிக்கப்பட்டால் சாக்ரியோலிட்டிஸ் ஏற்படக்கூடும். ஆர்திரிடிஸின் அறிகுறிகளில், வலி, வீக்கம், மடக்கமுடியாத மூட்டுகள் மற்றும் மூட்டு இயக்கம் அல்லது செயல் அற்ற நிலை ஆகியவை அடங்கும்.
கிரோன் நோயில் தோல், ரத்தம் மற்றும் எண்டோகிரைன் அமைப்பு ஆகியவை அடங்கக்கூடும். ஒருவகையான தோல் பாதிப்பானது, எரிதிமா நோடோசம் என்பதாகும், இதில் சிவப்பு நிற கட்டிகள் தோலில் ஏற்படும். எரிதிமா நோடோசம் என்பது கீழே உள்ள சப்கியூட்டானஸ் திசுக்களில் ஏற்படும் அழற்சியின் காரணமாக ஏற்படுகிறது மற்றும் அது செப்டல் பன்னிகியூலிட்டிஸ் ஆல் வகைப்படுத்தப்படுகிறது. மற்றொரு தோல் நோயானது, பயோடெர்மா காங்க்ரேனோசம் என்பதாகும் இது மிகவும் வலியுள்ள புண்ணைத் தோற்றுவிக்கும். இரத்தம் உறைவடையும் வீதத்தையும் கிரோன் நோய் அதிகரிக்கிறது; காலின் அடிப்பகுதியில் வலிமிகுந்த வீக்கம் காணப்படும் ஆழமான சிரை இரத்த அடைப்பு காரணமாக இது ஏற்படும், அதே நேரத்தில் நுரையீரல் எம்பாலிசம் காரணமாக சுவாசப்பற்றாக்குறையும் ஏற்படக்கூடும். நோய் எதிர்ப்பு மண்டலம் இரத்த சிவப்பு அணுக்களைத் தாக்கத் தொடங்கும், சுயநோயெதிர்ப்பு ஹீமோலிட்டிக் அனீமியா, என்ற நிலை தோன்றக்கூடும், இதனால் மயக்கம், தோல் நிற மாற்றம் மற்றும் இரத்த சோகையில் பொதுவான பிற அறிகுறிகளும் தோன்றக்கூடும். விரல்களின் நுனியில் வடிவ மாற்றம் ஏற்படும் கிளப்பிங் என்பதும், கிரோன் நோயில் தோன்றக்கூடும். இறுதியாக, கிரோன் நோயானது, ஆஸ்டியோபோரோசிஸ் அல்லது எலும்பு மெலிவடைதலை தோற்றுவிக்கக்கூடும். ஆஸ்டியோபோரோசிஸைக் கொண்ட நபர்களுக்கு எலும்பு உடைவதற்கான வாய்ப்புகள் அதிகம்.
கிரோன் நோயானது, நரம்பு தொடர்பான சிக்கல்களையும் உருவாக்கக்கூடும் (15% நோயாளிகள் வரை இந்த பாதிப்பு காணப்படுகிறது). இதில் பொதுவானவை திடும் தசைபிடிப்புகள், வாதம், மையோபதி, பரிவு தண்டுவட நியூரோபதி, தலைவலி மற்றும் மனச்சோர்வு ஆகியவை ஆகும்.
கிரோன் நோயாளிகளுக்கு, பொதுவாக சிறுகுடல் பாக்டீரியா அதிகரித்தல் நோய்க்குறியீடு தோன்றக்கூடும், இவையும் இதே போன்ற அறிகுறிகளைக் கொண்டதாகும்.
சிக்கல்கள்
right|thumb|கிரோன் நோய்க்கான, கோலனஸ்கோபிக்காக நோயறிதலின்போது, சிக்மாய்டு பெருங்குடல் பகுதியில் பெருங்குடல் புற்றுநோய் கண்டறியப்பட்ட எண்டோஸ்கோபிக் படம். கிரோன் நோயானது, பலவகை இயக்க சிக்கல்களை குடலில் ஏற்படுத்தக்கூடும், தடை ஏற்படுதல், நீட்சிகள் தோன்றுதல் மற்றும் சீழ் சேருதல் போன்றவை இதில் அடங்கும். தடுப்புகள் அல்லது இணைவுகள் காரணமாக குடலின் குறுக்களவு குறைதல் காரணமாக தடைகள் ஏற்படுகின்றன, இவை குடல் வழியாக பொருட்கள் செல்வதைத் தடுக்கின்றன. குடலின் இரண்டு சுழற்சிகளுக்கு இடையே நீட்சிகள் தோன்றக்கூடும், அல்லது குடல் மற்றும் பெண்ணுறுப்புக்கு இடையே தோன்றக்கூடும் அல்லது தோல் மற்றும் குடலுக்கு இடையே தோன்றக்கூடும். சீழ் சேருதலானது, நோய்த்தொற்றின் சேகரிப்பாக மாறக்கூடும், இவை வயிறு அல்லது மலத்துவார பகுதிகளில் ஏற்படக்கூடும்.
அழற்சி ஏற்பட்ட இடத்தைச் சுற்றிலும், புற்றுநோய் வருவதற்கான வாய்ப்பையும், கிரோன் நோய் அதிகரிக்கக்கூடும். எடுத்துக்காட்டாக, கிரோன் நோயைக் கொண்ட நபர்களுக்கு, குறிப்பாக சிறு குடல் பகுதி பாதிக்கப்பட்டவர்களுக்கு, சிறுகுடல் புற்றுநோய் வருவதற்கான வாய்ப்புகள் மிகவும் அதிகம். அதே போன்று, கிரோன் கொலிட்டஸைக் கொண்ட நபர்களுக்கு, பெருங்குடல் புற்றுநோய் வருவதற்கான ஆபத்து, கணிசமான அளவில் 5.6 ஆக இருக்கிறது. குறைந்தபட்சம் எட்டு ஆண்டுகளுக்கு, கிரோன் கொலிட்டஸ் கொண்ட நபர்களுக்கு, பெருங்குடல் புற்றுநோய் உள்ளதா என்று கோலனஸ்கோப்பி முறை மூலம் ஆய்வு செய்வது பரிந்துரைக்கப்படுகிறது. கிரோன் நோயில் பெருங்குடல் பாதிக்கப்பட்டு பெருங்குடல் மலவாய் புற்றுநோய் ஏற்படுவதை தடுப்பதற்கு கீமோ பாதுகாப்பு பங்கு வகிக்கக்கூடும் என ஒரு சில ஆய்வுகள் தெரிவிக்கின்றன; ஃபோலேட் மற்றும் மீசலமைன் மருந்துகள் பரிந்துரைக்கப்பட்டுள்ளன.
கிரோன் நோயைக் கொண்ட நபர்களுக்கு பல காரணங்களால், தவறான ஊட்டச்சத்து ஏற்படக்கூடும் என்று கூறப்படுகிறது, இதில் குறைவாக உண்ணுதல், தவறான சத்து உள்ளிழுப்பு ஆகியவை அடங்கும். இந்த ஆபத்து, சிறிய மலக்குடலை அறுவைசிகிச்சை மூலம் அகற்றிய பின்னர் இன்னும் அதிகரிக்கிறது. இந்த நபர்களுக்கு, அவர்களின் கலோரி உட்கொள்ளுதலை அதிகரிக்க வாய்வழி துணை உணவுகள் அவசியம் தேவை, அல்லது தீவிரமான நிலைகளில் ஒட்டுமொத்த குடல்சார்ந்த உணவூட்டம் (TPN) தேவைப்படக்கூடும். மிதமான அல்லது கடுமையான கிரோன் நோயைக் கொண்ட பல நபர்களுக்கு, ஒரு உணவூட்ட நிபுணரின் உதவி தேவைப்படும்.
கிரோன் நோயானது, குறிப்பிடத்தக்க சிக்கல்களைத் தோற்றுவிக்கக்கூடும், அதில் குடல் சுருக்கம், சீழ் சேருதல், துளை தோன்றுதல் மற்றும் இரத்தக்கசிவு ஆகியவை ஏற்படக்கூடும்.
கருக்காலம் போது கிரோன் நோய் மிகவும் சிக்கலை ஏற்படுத்தக்கூடும், மற்றும் இதற்கான சில மருந்துகள் தாய் அல்லது சிசுவுக்கு தீவிரமான விளைவுகளை ஏற்படுத்தக்கூடும். ஒரு ஈன் இயல் மருத்துவர் மற்றும் இரைப்பை குடல் நோய் மருத்துவரிடம் ஆலோசிப்பது மற்றும் மருந்துகள் எடுத்துக்கொள்வது மூலம் பாதுகாத்து கொள்ளலாம். சில நோயாளிகளுக்கு, கருக்காலத்தின்போது, நோய்தணிப்பு ஏற்படக்கூடும். சில மருந்துகள், உயிரணு எண்ணிக்கையையும் குறைக்கக்கூடும் அல்லது ஒரு ஆணின் கருவுற வைக்கும் திறனை பாதிக்கக்கூடும்.
காரணம்
கிரோன் நோயின் உண்மையான காரணம் இதுவரை கண்டறியப்படவில்லை என்றாலும், சுற்றுச்சூழல் காரணங்கள் மற்றும் மரபியல் காரணங்கள் ஆகியவை இணைந்து இந்நோய் தோன்றுவதற்கு காரணமாக இருக்கக்கூடும் என்று கணிக்கப்பட்டுள்ளது. மரபியல் ஆபத்துக்காரணிகள், பெரும்பாலும் தெளிவாக விளக்கப்பட்டுள்ளன, இதனால் கிரோன் நோயானது, முதலில் மரபியல் ரீதியான சிக்கல்கள் தெளிவாக தீர்க்கப்பட்ட முதல் மரபு வழி நோய் கிரோன் நோயாகும். ஒரு நபருக்கு, ஆபத்து ஜீன்களில் ஒன்று உருமாற்றம் அடைந்தாலும், நோய் ஏற்படுவதற்கான ஆபத்துகள் அதிகரிக்கும், ஆனாலும் இவை மிகவும் குறைவான அளவே (ஏறத்தாழ 1:200). விரிவாக கூறுவதென்றால், கிரோன் நோய் செயலிழப்பு கொண்ட நோயாளிகளுக்கு உள்ள உள்ளார்ந்த நோயெதிர்ப்பு குறைபாடுகளை மரபியல் தரவு காண்பிக்கிறது மற்றும் நோயாளியின் நோயெதிர்ப்பு திறனை நேரடியாக அளவிடுவதன் மூலம் இந்த கருத்து உறுதிசெய்யப்படுகிறது. இதனால் கிரோன் நோயானது, உள்ளார்ந்த நோயெதிர்ப்பு குறைபாடாகவே கருதப்பட வேண்டும், தொடர்ச்சியான அழற்சியானது, செயலற்ற நோயெதிர்ப்பு சக்தியின் செயல்பாட்டை ஏற்பு நோயெதிர்ப்பு திறன் மாற்ற முயற்சிப்பதால் தோன்றுகிறது.
மரபியல்
right|thumb|NOD2 CARD15 ஜீனின் மாதிரி, இதுவே கிரோன் நோயின் சில அமைப்புடன் தொடர்புடையது. சில ஆராய்ச்சிகளின் அடிப்படையில் கிரோன் நோய்க்கு மரபியல் தொடர்பு இருக்கக்கூடும் என்று கண்டறியப்பட்டது. இந்த நோய் குடும்பத்தினரிடையேதான் வருகிறது, ஒரு உறவினருக்கு நோய் இருக்குமானால் அந்த குடும்பத்தின் மற்ற நபர்களுக்கு பொதுவான மக்களை விட 30 சதவீதம் அதிக வாய்ப்புள்ளது.
கார்டு15 ஜீனின் உருமாற்றங்கள் (NOD2 ஜீன் என்றும் அறியப்படுகிறது) கிரோன் நோயுடன் இணைந்துள்ளது மற்றும் சில வகையான நோய்களுக்கு இருப்பிடம் செயல்பாடுகளை அனுமதிக்கும் தன்மை ஆகியவையும் இணைந்துள்ளது. ஆரம்பகால ஆய்வுகளின் படி இரண்டு ஜீன்கள் மட்டுமே கிரோன் நோயுடன் இணைந்திருந்தன, ஆனாலும், தற்போது அறிவியலறிஞர்கள் 30 க்கும் மேற்பட்ட ஜீன்கள் இதனுடன் தொடர்புடையதாக கூறுகிறார்கள், இவை நேரடியாகவோ அல்லது மறைமுகமாகவோ அல்லது இடைநிலை மாறிகளின் மூலமாகவோ நோய்த்தாக்கத்தில் ஈடுபடுகின்றன. XBP1 ஜீனின் மாறிகள் சமீபத்தில் ஒரு காரணியாக கண்டறியப்பட்டன, அழற்சி சார்ந்த குடல் நோய்களில் எண்டோப்ளாஸ்மாடிக் ரெடிகுலம் என்பதன் மடிவடையாத புரத மறுமொழி பாதையின் மூலமாக இவை இதில் ஈடுபடுகின்றன.
வரிகுண்டபாடு
வரிகுண்டபாடு மண்டலம், ஆந்திரப் பிரதேசத்தின் நெல்லூர் மாவட்டத்தின் 46 மண்டலங்களில் ஒன்று.
ஆட்சி
இது உதயகிரி சட்டமன்றத் தொகுதிக்கும், நெல்லூர் மக்களவைத் தொகுதிக்கும் உட்பட்டது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:நெல்லூர் மாவட்டம் பகுப்பு:நெல்லூர் மாவட்டத்திலுள்ள மண்டலங்கள்